Til: Potensielle tilbydere av busstjenester til det norske markedet

 Potensielle bussleverandører til det norske markedet

 NHO Transport

Kollektivtrafikkforeningen

Bilimportørenes landsforening

Norsk Bilbransjeforbund

Fra: Ruter As

**Invitasjon til dialogkonferanse om bussmateriell**

Det har vært tatt ulike initiativer for å etablere felles krav for bussmateriell. Vi viser til veileder fra Kollektivtrafikkforeningen fra 2010, som er lagt til grunn for flere fylkeskommuners kjøp. Vi registrerer imidlertid at graden av lokale tilpasninger, dvs. løsninger ut over standard, fortsatt er betydelig. Kollektivtrafikken i Oslo og Akershus utgjør ca halvparten av landets kollektivtrafikk og materiellbestillingen i Ruters anbud kan derfor være premissgivende for standarden på framtidens busser.

Ruter er i ferd med å etablere en materiellstrategi for buss som bl.a. vil ligge til grunn for Ruters framtidige busstjenester. I prosjektmandatet heter det bl.a. at Ruter ønsker en overgang til mer bruk av funksjonelle krav til erstatning for detaljerte krav.

[[1]](#footnote-1)

Ruter ønsker å innhente operatørenes, leverandørens og bransjeforeningens erfaringer/innspill rundt temaet og inviterer med dette til dialogkonferanse

**Tid: Fredag 11. januar kl 1000-1430 m/ lunsj**

**Sted: Trafikantens lokaler, Jernbanetorget, Oslo**

Spesielle fokusområder for analysene til grunn for strategien er:

* Kapasitet på bussene
* Komfort i bussene.
* Kvalitet
* Miljøteknologi, drivstoff.
* Framtidens busser, i hvilken retning går utviklingen? (begrenset til kommersielt tilgjengelige teknologier innen 2020)

**Samtlige deltagende operatører bes forberede en kort presentasjon (10 min) rundt de ovennevnte stikkordene samt kort redegjøre for sitt synspunkt ifm bruk av funksjonskrav ved anskaffelser av busstjenester.**

All informasjon som fremkommer på dialogkonferansen skal være offentlig tilgjengelig for alle gjennom gode møtereferater, som sammen med presentasjoner fra konferansen blir lagt ut på Ruters anbudsweb. De som ønsker det kan gi en kort skriftlig tilbakemelding til Ruter etter konferansen, dette materialet vil også bli lagt ut på Ruters anbudsweb.

Det er kun de påmeldte som kan delta på konferansen. Videre er det satt en begrensning på tre personer fra hver inviterte organisasjon.

Program:

|  |  |  |
| --- | --- | --- |
| 10:00 | Velkommen. Om prosjektet. Hensikt med dagen | Ruter  |
| 10:15 | Innledende perspektiver (10 min) | Terje Sundfjord, NHO Transport Jofri Lunde, Kollektivtrafikkforeningen NN, Bilimportørenes landsforening NN, Norsk Bilbransjeforbund |
| 11:00 | Selskapsvise presentasjoner (10 min)  | Bussoperatører Bussleverandører |
| *11:45* | *Lunsj*  |  |
| 12:30 | Selskapsvise presentasjoner fortsetter  | Bussoperatører Bussleverandører |
|  | Diskusjon  | Alle |
| 14:00 | Oppsummering, videre prosess | Ruter  |
| *14:30* | *Slutt for dagen*  |  |

For påmelding kontakt trafikkplansjef Kjersti Midttun (kjersti.midttun@ruter.no eller tlf 932 43 107) innen 9. januar.

Velkommen!

Kopi: Oslo komme v/ MOS-avdelingen

Akershus fylkeskommune

1. *Deltakere i Ruters dialogmøter skal ikke innlate seg på drøftelser, handlinger eller opptreden som kan krenke konkurranselovgivningen. Deltakerne skal ikke drøfte eller utveksle konfidensiell eller konkurransesensitiv informasjon, herunder ikke-offentlig informasjon om priser, rabatter, markedsstrategier, salgs- eller leveringsvilkår, mv. Dette gjelder både for formelle diskusjoner under dialogmøtet, men også ved eventuelle uformelle samtaler eller drøftelser før, under eller etter Ruters dialogmøter.* [↑](#footnote-ref-1)